Česká evanjelická luteránska cirkev

Česká evanjelická luteránska cirkev (po česky: Česká evangelická luteránská církev) je štátom neregistrovaná konzervatívna luteránska cirkev pôsobiaca v západných Čechách. Je misijným pôsobiskom Evanjelickej luteránskej synody v USA.

Vznikla v 90. rokoch 20. storočia. V roku 2002 sa stala členkou Konfesionálnej evanjelickej luteránskej konferencie. Názorovo je cirkev konzervatívna (napr. neordinuje na pastorov ženy). Pastori pri bohoslužbách nosia albu so štólou. Večera Pánova s hromadnou spoveďou je súčasťou nedeľných bohoslužieb. Nového pastora ordinujú ostatní pastori. Okrem toho cirkev organizuje aj biblické hodiny, kurzy angličtiny či letné tábory pre deti. 

Zbory má cirkev v Plzni, Tlučné a Horní Bříze. Vydáva časopis Pečeť víry.

 Pozri aj 
Luteranizmus

 Externé  odkazy 
Oficiálna stránka 

 Zdroje